Likumprojekts

**Grozījumi likumā "Par autoceļiem"**

Izdarīt likumā "Par autoceļiem" (Latvijas Republikas Augstākās Padomes un Valdības Ziņotājs, 1992, 13./14.; Latvijas Republikas Saeimas un Ministru Kabineta Ziņotājs, 1994, 5. nr.; 1997, 22. nr.; 2002, 21. nr.; 2003, 23. nr.; 2004, 23. nr.; 2005, 24. nr.; 2006, 24. nr.; 2007, 12., 24. nr.; 2009, 3., 8., 22. nr.; Latvijas Vēstnesis, 2010, 174., 205. nr.; 2011, 204. nr.; 2013, 232., 250. nr.; 2017, 90., 242. nr.; 2018, 20. nr.) šādus grozījumus:

1. Izteikt 6. panta astoto daļu šādā redakcijā:

"(8) Par valsts galveno un reģionālo autoceļu lietošanu ar kravas transportlīdzekļiem un to sastāviem normatīvajos aktos noteiktajos gadījumos un noteiktajā kārtībā maksājama autoceļu lietošanas nodeva."

2. 7. pantā:

izteikt trešo daļu šādā redakcijā:

"(3) Satiksmes ministrija deleģē valsts autoceļu tīkla pārvaldīšanu, valsts autoceļu tīkla finansējuma administrēšanu un ar to saistīto darbu programmu vadību un izpildes kontroli, iepirkumu organizēšanu valsts vajadzībām (tostarp par valsts autoceļu ikdienas uzturēšanas darbu veikšanu), valsts autoceļu ikdienas uzturēšanas darbu plānošanu un to veikšanas kontroli, valsts autoceļu būvniecības programmu vadību un būvniecības uzraudzību, ceļu satiksmes organizācijas uzraudzību, kā arī pašvaldību autoceļu uzturēšanas pārraudzību valsts akciju sabiedrībai "Latvijas Valsts ceļi" saskaņā ar deleģēšanas līgumu.";

izslēgt 3.1 daļu.

3. 12. pantā:

izteikt septītās daļas pirmo teikumu šādā redakcijā:

"Mērķdotāciju pārskaita pašvaldībām.";

izslēgt astoto daļu.

4. Aizstāt 23. panta pirmajā daļā vārdus "ceļu uzturēšanas darbu kompleksu" ar vārdiem "autoceļu ikdienas uzturēšanas darbus".

5. Papildināt 23. pantu ar trešo daļu šādā redakcijā:

"(3) Valsts autoceļu ikdienas uzturēšanas darbu veicēju izraugās atbilstoši normatīvajiem aktiem par publiskajiem iepirkumiem, iepirkuma priekšmetu sadalot daļās pa atsevišķiem reģioniem (teritorijām)."

6. 23.2 pantā:

izteikt panta nosaukumu šādā redakcijā:

"**23.2 pants. Valsts akciju sabiedrības "Latvijas autoceļu uzturētājs" pienākumi atbilstoši tai deleģētajiem valsts pārvaldes uzdevumiem**";

izteikt pirmo daļu šādā redakcijā:

"(1) Satiksmes ministrija deleģē valsts autoceļu ikdienas uzturēšanas darbu veikšanu valsts akciju sabiedrībai "Latvijas autoceļu uzturētājs" saskaņā ar deleģēšanas līgumu."

izslēgt otro daļu;

izslēgt ceturtajā daļā vārdu "kompleksās";

papildināt pantu ar piekto daļu šādā redakcijā:

"(5) Ja šā likuma 23. panta trešajā daļā minētais līgums vai līgumi netiek noslēgti, jo iepirkums nav noslēdzies, tas beidzies bez rezultāta, konkursa rezultāti tiek apstrīdēti vai ir citi objektīvi iemesli, kādēļ attiecīgajā reģionā (teritorijā) nevar nodrošināt valsts autoceļu ikdienas uzturēšanu, vai līgums tiek lauzts, Satiksmes ministrija valsts autoceļu ikdienas uzturēšanas darbu veikšanu attiecīgajā reģionā (teritorijā) deleģē valsts akciju sabiedrībai "Latvijas autoceļu uzturētājs" uz laiku, kas nav īsāks par 9 mēnešiem, bet nepārsniedz 3 gadus."

7. Izslēgt pārejas noteikumu 24. punktu.

8. Papildināt pārejas noteikumus ar 25., 26., 27. un 28. punktu šādā redakcijā:

"25. Šā likuma grozījumi par 7. panta trešās daļas izteikšanu jaunā redakcijā, 3.1 daļas izslēgšanu, 23.2 panta nosaukuma izteikšanu jaunā redakcijā, 23.2 panta otrās daļas izslēgšanu un vārda "kompleksās" izslēgšanu ceturtajā daļā stājas spēkā 2021. gada 1. janvārī.

26. Šā likuma grozījumi par 23.2 panta pirmās daļas izteikšanu jaunā redakcijā stājas spēkā 2021. gada 1. janvārī. Šā likuma 23.2 panta pirmā daļa ir spēkā līdz 2021. gada 30. septembrim.

27. Šā likuma grozījumi par 23. panta papildināšanu ar trešo daļu un 23.2 panta papildināšanu ar piekto daļu stājas spēkā 2021. gada 1. oktobrī. Lai izraudzītos valsts autoceļu ikdienas uzturēšanas darbu veicēju atbilstoši normatīvajiem aktiem par publiskajiem iepirkumiem, valsts akciju sabiedrība "Latvijas Valsts ceļi" ir tiesīga no 2021. gada 1. janvāra uzsākt valsts autoceļu ikdienas uzturēšanas darbu publisko iepirkumu, iepirkuma priekšmetu sadalot daļās pa atsevišķiem reģioniem (teritorijām).

28. Satiksmes ministrs slēdz deleģēšanas līgumu ar valsts akciju sabiedrību "Latvijas autoceļu uzturētājs" par valsts autoceļu ikdienas uzturēšanas darbu veikšanu no 2021. gada 1. janvāra līdz 2021. gada 30. septembrim."

Satiksmes ministrs

T. Linkaits